פרנב מוקהרג'י

פרנב קומר מוקהרג'י (בבנגלית: প্রণব কুমার মুখোপাধ্যায়, תעתיק מקורב: פּרוֹנוֹבּ קוּמָר מוּקְהוֹפַּדְהְיַי; 11 בדצמבר 1935 – 31 באוגוסט 2020) היה פוליטיקאי הודי שכיהן כנשיא הודו בשנים 2012 עד 2017.

ביוגרפיה 
מוקהרג'י נולד למשפחה בנגלית במיראטי שבבנגל שבהודו הבריטית (כיום במערב בנגל). אביו היה פעיל בתנועת העצמאות ההודית, והיה חבר המועצה המחוקקת של מערב בנגל בין 1952 ו-1964 כנציג של מפלגת הקונגרס הלאומי ההודי.

מוקרהג'י קיבל תואר במשפטים ובהיסטוריה מאוניברסיטת קולקטה. ב-1963 קיבל משרת הוראה במכללה השייכת לאוניברסיטה, ובמקביל החל לעבוד כעורך בירחון בבנגלית, ומאוחר יותר עבר לשבועון.

קריירה פוליטית 
ב-1969 נבחר לרג'יה סבהה מטעם הקונגרס הבנגלי, שהתמזגה בהמשך עם הקונגרס הלאומי ההודי ומוקרהג'י נהיה מקורב לאינדירה גנדי. ב-1973 היה לשר בממשלה, וב-1982 מונה לשר האוצר בממשלתה.

לאחר רצח אינדירה גנדי ב-1984 הסתכסך מוקרהג'י עם בנה ויורשה רג'יב גנדי, שנמנע מלכלול אותו בממשלתו. מוקרהג'י פרש מהקונגרס ב-1986 והקים סיעה עצמאית, אך עד הבחירות ב-1989 חזר והתאחד עם הקונגרס. מוקהרג'י כיהן כשר המסחר (1993–1995) וכשר החוץ (1995–1996) בממשלת פ. ו. נרסימהה ראו וכשר ההגנה (2004–2006) ושר החוץ (2006–2009) בממשלות מאנמוהאן סינג.

בנוסף כתפקידיו ברשות המבצעת, שימש מוקרהג' כיושב ראש הרג'יה סבהה (1980–1984) והלוק סבהה (2004–2012), אליו נבחר ב-2004.

נשיא הודו 
ביולי 2012 נבחר מוקהרג'י לנשיא הודו כמומעד הקונגרס הלאומי ההודי.

בינואר 2017 הודיע כי לא יתמודד על קדנציה נוספת בבחירות לנשיאות הודו 2017 בגלל בריאותו. ב-25 ביולי 2017 הסתיימה כהונתו של מוקהרג'י.

נפטר ב-31 באוגוסט 2020 לאחר סיבוכים של מחלת נגיף קורונה 2019 במהלך התפרצות נגיף הקורונה בהודו.

קישורים חיצוניים

הערות שוליים

נשיאי הודו
שרי האוצר של הודו
מקבלי תואר דוקטור לשם כבוד מהאוניברסיטה העברית בירושלים
ילידי 1935
נפטרים במגפת הקורונה
הודים שנפטרו ב-2020
חברי הלוק סבהה
חברי הרג'יה סבהה
שרי החוץ של הודו